Alexandru Rafila:"Cred că 400.000 de români au avut coronavirus". Numărul cazurilor confirmate e sub 13.000.
2% din populația României a avut
coronavirus, spune prof. dr. Alexandru Rafila. Estimarea e bazată pe un studiu de seroprevalență făcut în Franța. Rafila: Foarte mulți oameni care au coronavirus
sunt asimptomatici.
Poate am coronavirus și
nu am simptome. Sau poate am avut și mi-a trecut deja, fără să știu. Sunt două
gânduri care probabil ți-au trecut și ție prin minte. În lipsa unui test, e
greu să știi care e adevărul. Dar poți să îți faci o idee dacă ții cont de ce a
spus prof. dr. Alexandru Rafila joi seară, la emisiunea “Marius Tucă Show"."Toată lumea întreabă
dacă ascundem numărul real de îmbolnăviri. Nu ascundem nimic. Foarte multă lume
este asimptomatică. La fel este şi la gripă. Franţa a făcut prima un studiu de
seroprevalenţă şi procentul a fost mic, de doar 6%. Eu cred că în România
suntem la 2%. 2% înseamnă 400.000 de cazuri care au trecut prin boală", a
spus Alexandru Rafila. Un
astfel de studiu de prevalență e util pentru a corecta rata mortalității, a mai
precizat Rafila.Oficial, în România au
fost confirmate mai puțin de 13.000 de cazuri de Covid-19.